En ny superstærk form for hash med navnet ICE THC sælges på Christiania.

Politiet har i marts konfiskeret sammenlagt 90 gram ICE THC, som er en særlig stærk variant af rusmidlet hash.Den nye superpotente hashtype sælges i pulverform, der ryges eller indtages på anden måde.- Der er tale om en særlig kraftig form for hash. Vi har set den blive solgt på Christiania med prismærker omkring 200 kroner, siger Politikommisær Steffen Thaaning Steffensen.

- Der er tale om fremstilling af den rene cannabinololie gennem brug af en køleteknik. Det er ikke farligere end almindelig hash, men fordi det er mange gange stærkere, er der en risiko for at man kommer til at overdosere, så man kan havne i nogle meget ubehagelige angstanfald, siger misbrugsekspert Henrik Rindom.

ICE THC er cannabis, der er blevet kunstigt forarbejdet blandt andet ved brug af nedkøling. Stoffet har et særligt højt indhold af stoffet THC, som er det stof som skaber rusen.Stoffet skal ikke forveksles med rygekokain og metaamfetamin, der også sælges under navnet ICE.